ΓΡΑΠΤΗ ΕΡΩΤΗΣΗ E-0908/02

υποβολή: Brigitte Langenhagen (PPE-DE) προς την Επιτροπή

(5 Απριλίου 2002)

Θέμα: Εκ τωνστέρων δασμολόγηση αλιευτικών προϊόντων από τη Νορβηγία

Στη Γερμανία προέκυψαν πέρυσι προβλήματα με τη δασμολόγηση νορβηγικών αλιευτικών προϊόντων. Οι γερμανικές τελωνειακές αρχέςποψιάστηκαν στο πλαίσιο ποσοτικών ελέγχων ότι η Νορβηγίαπερέβη ενδεχομένως τις ποσοστώσεις της (π.χ. στην περίπτωση του γάδου) και απαιτούν τώρα τη διαφορά μεταξύ του μειωμένου (0,9 %) και του κανονικού φορολογικού συντελεστή (7,5 %). Οι απαιτήσεις αυτές βαρύνουν τους γερμανούς εισαγωγείς ή μεταφορείς, παρά το γεγονός ότι οι τελευταίοι δεν μπορούν να θεωρηθούνπόχρεοι καταβολής δασμών, δεδομένου ότι δε συμμετέχουν άμεσα στις συναλλαγές που πραγματοποιούνται στο πλαίσιο των εισαγωγών και εξαγωγών. Εξαιτίας των απαιτήσεων που ανέρχονται σε πολλές δεκάδες χιλιάδες ευρώ, οι ενδιαφερόμενες επιχειρήσεις αντιμετωπίζουν μεγάλα οικονομικά προβλήματα, με αποτέλεσμα να ασκούν με τη σειρά τους πιέσεις στους προμηθευτές τους στη Νορβηγία, ζητώντας τους να πραγματοποιούν τις εξαγωγές τους μέσω Δανία ή Ολλανδίας, όπου ισχύουν διαφορετικές τελωνειακές ρυθμίσεις και όπου ούτε εφαρμόζονται εκ τωνστέρων δασμολογήσεις ούτε απαιτούνται εγγυήσεις.

1. Σε ποια οδηγία βασίζεται η εκ τωνστέρων δασμολόγηση και η απαίτηση εγγυήσεων·

2. Πως συμπεριφέρονται τα άλλα κράτη μέλη της ΕΕ σε σύγκριση με τη Γερμανία κατά την εφαρμογή τελωνειακών ρυθμίσεων·

3. Ποιος είναι αρμόδιος για την εποπτεία της τήρησης αυτών των διατάξεων·

4. Θεωρεί η Επιτροπή ότιπάρχουν δυνατότητες να μεριμνήσει στην περίπτωση αυτή για τη διασφάλιση ισότιμης μεταχείρισης σε όλα τα κράτη μέλη·

5. Πραγματοποιούνται επί του παρόντος διαπραγματεύσεις ήπάρχουν συμφωνίες μεταξύ της Νορβηγίας και της Επιτροπής με στόχο να καταστεί αδύνατη η επιβολή ανάλογων δασμών·

Απάντηση του κ. Bolkestein εξ ονόματος της Επιτροπής

(21 Μαΐου 2002)

Η Επιτροπή δεν γνωρίζει τα γεγονότα που αναφέρει το Αξιότιμο Μέλος του Κοινοβουλίου.

1. Σύμφωνα με το άρθρο 8 της απόφασης 2000/597/ΕΚ, Ευρατόμ, του Συμβουλίου της 29ης Σεπτεμβρίου 2000 σχετικά με το καθεστώς των ιδίων πόρων των Ευρωπαϊκών Κοινοτήτων(1), οι εισαγωγικοί δασμοί, ως ίδιοι πόροι της Ένωσης, εισπράττονται από τα κράτη μέλη σύμφωνα με τις εθνικές νομοθετικές, κανονιστικές και διοικητικές διατάξεις οι οποίες προσαρμόζονται, ενδεχομένως, στις απαιτήσεις των κοινοτικών ρυθμίσεων. Όπως προκύπτει, τα ίδια τα κράτη μέλη είναι αρμόδια για την είσπραξη των εισαγωγικών δασμών.

Ο κοινοτικός τελωνειακός κώδικας(2) και οι διατάξεις εφαρμογής του(3) επιβάλλουν εξάλλου στο σύνολο των κρατών μελών ενιαίους κανόνες, οι οποίοι περιέχουν τους κανόνες σχετικά με τη βεβαίωση και την είσπραξη των εισαγωγικών δασμών, τον καθορισμό των προσώπων πουποχρεούνται να καταβάλλουν τέτοιους φόρους και τους όρους σύστασης εγγύησης.

Σε γενικές γραμμές, όταν με την ευκαιρία των ελέγχων που διενεργούνται μετά τον εκτελωνισμό, οι τελωνειακές αρχές διαπιστώνουν ότι διαπράχθηκαν απάτες ή παρατυπίες που επηρεάζουν το ποσό των νομίμως οφειλόμενων δασμών, πρέπει, σύμφωνα με το άρθρο 220 παράγραφος 1 του κοινοτικού τελωνειακού κώδικα, να προβούν στις αναγκαίες ενέργειες όσον αφορά την εκ τωνστέρων είσπραξη των μη καταβληθέντων δασμών. Με τη βοήθεια ελέγχων που διενεργεί στα κράτη μέλη, η Επιτροπή μεριμνά ώστε οι τελωνειακές αρχές να διεκπεραιώνουν τιςποχρεώσεις τους στον τομέα αυτό.

2.-3. Εναπόκειται στα κράτη μέλη να διασφαλίσουν ότι οι τελωνειακές τους διοικήσεις εφαρμόζουν με ομοιόμορφο τρόπο τις κοινοτικές διατάξεις περιλαμβανομένων και του τελωνειακού κοινοτικού κώδικα και των διατάξεων εφαρμογής του. Όταν η Επιτροπή διαπιστώνει ότι, σε ένα κράτος μέλος, οι κανόνες δεν εφαρμόζονται ικανοποιητικά, λαμβάνει τα κατάλληλα μέτρα για να διορθώσει την κατάσταση.

4. Τη στιγμή αυτή, η Επιτροπή δεν διαθέτει συγκεκριμένα στοιχεία σύμφωνα με τα οποία να αποδεικνύεται ότι οι επιχειρηματίες έτυχαν άνισης μεταχείρισης ανάλογα με το κράτος στο οποίο βρίσκονται. Εάν, ωστόσο, το Αξιότιμο Μέλος του Κοινοβουλίου διαθέτει βάσιμες πληροφορίες σχετικά με το θέμα αυτό, η Επιτροπή επιθυμεί να τις γνωρίσει ώστε να επανορθώσει την κατάσταση.

5. Η Επιτροπή επιβεβαιώνει ότι τη στιγμή αυτή δενπάρχουν διαπραγματεύσεις μεταξύ αυτής και της Νορβηγίας με σκοπό να εξαιρεθεί η ενδεχόμενη εκ τωνστέρων είσπραξη νομίμως οφειλομένων εισαγωγικών δασμών στην περίπτωση που αναφέρει το Αξιότιμο Μέλος του Κοινοβουλίου. Η Επιτροπή, εξάλλου, εφιστά την προσοχή στο γεγονός ότι δεν διαπραγματεύεται μέτρα που αφορούν νομίμως οφειλόμενους δασμούς.

(1) ΕΕ L 253 της 7.10.2000.

(2) Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992 περί θεσπίσεως κοινοτικού τελωνειακού κώδικα (ΕΕ L 302 της 19.10.1992), όπως τροποποιήθηκε τελευταία με τον κανονισμό (ΕΚ) αριθ. 2700/2000 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2000 (ΕΕ L 311 της 12.12.2000).

(3) Κανονισμός (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα (ΕΕ L 253 της 11.10.1993), όπως τροποποιήθηκε τελευταία με τον κανονισμό (ΕΚ) αριθ. 444/2002 της Επιτροπής της 11ης Μαρτίου 2002 (ΕΕ L 68 της 13.3.2002).